
Sülysáp Nagyközség Önkormányzata
J e g y z ő j é t ő l
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS 
Szám: 3518-21/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. június 2.
Előterjesztést véleményezi: PTÜB 
Döntés módja: nyílt szavazás, minősített szótöbbség
Melléklet: rendelettervezet (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. június 9-én tartandó munkaterv szerinti ülésére

16. napirendhez

Tárgy: A kerti hulladék égetésére vonatkozó helyi szabályozás módosítása
Tisztelt Képviselő-testület!

A köztisztaság fenntartásáról, valamint a zöldterület és parkfenntartásról szóló 8/2009. (X. 15.) önkormányzati rendelet 21. § (3) bekezdése szerint településünk területén avart, kerti hulladékot égetni kizárólag a szeptember 15-től május 15-ig terjedő időszakban, pénteki napokon lehet 10 órától 19 óráig.
Az előző képviselő-testületi ülés alkalmával Szücsi Csaba települési képviselő indítványozta a szabályozás enyhítését, mivel véleménye szerint sokaknak problémát okoz a kerti hulladék más módon történő kezelése.

Javaslata nyomán elkészítettük a szükséges rendeletmódosítást, amiről kérem a Képviselő-testület szíves döntését.
Sülysáp, 2011. május 31.


Tóth Krisztina s.k.


jegyző
Sülysáp Nagyközség Önkormányzata Képviselő-testületének

…/2011. (...) önkormányzati rendelete 
a köztisztaság fenntartásáról, valamint a zöldterület- és parkfenntartásról szóló 8/2009. (X. 15.) önkormányzati rendelet módosításáról

Sülysáp Nagyközség Önkormányzata Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 8. § (1) és 16. § (1) bekezdésével, valamint a hulladékgazdálkodásról szóló 2000. évi XLIII. törvény 31. §-ával kapott felhatalmazás alapján a következőket rendeli el:

1. § Sülysáp Nagyközség Önkormányzata Képviselő-testületének a köztisztaság fenntartásáról, valamint a zöldterület- és parkfenntartásról szóló 8/2009. (X. 15.) önkormányzati rendelete 21. §-ának (3) bekezdése helyébe a következő rendelkezés lép:

„(3) Avart, kerti hulladékot égetni kizárólag pénteki napokon szabad, a 8 órától 19 óráig terjedő időszakban.” 

2. § Ez a rendelet a kihirdetését követő napon lép hatályba.

Sülysáp, 2011. június 2.

Horinka László s.k. 
Tóth Krisztina s.k. 


polgármester
jegyző







Kihirdetési záradék

Ez a rendelet a mai napon kihirdetésre került.

Sülysáp, 2011. június 


Tóth Krisztina s.k. 



jegyző







PAGE  
2/2

